Na temelju članka 17. stavka 1. Zakona o sustavu civilne zaštite („Narodne novine“ broj 82/15, 118/18, 31/20, 20/21, 114/22), članka 52. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 66/21), članka 32. Statuta Općine Kalnik („Službeni glasnik Koprivničko-križevačke županije“ broj 5/13, 4/18 4/20 i 5/21) i Procjene rizika od velikih nesreća za Općinu Kalnik („Službeni glasnik Koprivničko-križevačke županije“ broj 37/22), Općinsko vijeće Općine Kalnik na 11. sjednici održanoj 28. prosinca 2022. donijelo je

**PLAN RAZVOJA**

**sustava civilne zaštite na području Općine Kalnik za 2023. godinu**

**s trogodišnjim financijskim učincima**

**1. UVOD**

Člankom 5. Zakona o sustavu civilne zaštite („Narodne novine“ broj 82/15,118/18, 31/20, 20/21, 114/22) određeno je da sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa i zaštite i spašavanja građana, materijalnih i kulturnih dobara i okoliša od posljedica prirodnih i tehničko-tehnoloških nesreća, velikih nesreća i katastrofa te otklanjanja posljedica terorizma i ratnih razaranja.

Temeljem članka 16. Zakona o sustavu civilne zaštite jedinice lokalne i područne (regionalne) samouprave dužne su organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite. Nadalje, dužne su jačati i nadopunjavati spremnost postojećih operativnih snaga sustava civilne zaštite na njihovom području sukladno procjeni rizika od velikih nesreća i katastrofa te plana djelovanja civilne zaštite.

Člankom 17. Zakona o sustavu civilne zaštite definirano je da predstavničko tijelo jedinice lokalne i područne (regionalne) samouprave na prijedlog izvršnog tijela u postupku donošenja proračuna razmatra i Godišnji plan razvoja sustava civilne zaštite s financijskim učincima za trogodišnje razdoblje.

**2. PLANSKI DOKUMENTI**

U dijelu planskih aktivnosti u sustavu civilne zaštite koje provodi Općina Kalnik, neophodno je u 2023. godini izraditi dokumente iz područja civilne zaštite kojima se definiraju mjere smanjenja rizika od katastrofa i utvrđivanje procjena rizika, planiranja, pripravnost za reagiranje te provedba mjera civilne zaštite (prikazano u Tablici 1).

**Tablica 1. Dokumenti iz područja civilne zaštite koje je Općina Kalnik u potrebi izraditi**

|  |  |  |  |  |  |
| --- | --- | --- | --- | --- | --- |
| R.br. | Naziv dokumenta | Nositelj izrade | Izrađivač | Rok izrade | Donosi |
| 1. | Odluka o određivanju pravnih osoba od interesa za sustav civilne zaštite | Općinsko vijeće | Radna skupina za izradu Procjene rizika | Svibanj 2023. | Općinsko vijeće |
| 2. | Odluka o imenovanju koordinatora na lokaciji | Stožer civilne zaštite | Općina | Ožujak 2023. | Načelnik Stožera civilne zaštite |
| 3. | Plan djelovanja sustava civilne zaštite | Općinski načelnik | Ovlaštena pravna osoba | Lipanj 2023. | Općinski načelnik |
| 4. | Elaborat za vježbu civilne zaštite u 2023. godini | Stožer civilne zaštite | Upravljačka skupina | 30 dana prije održavanja vježbe | Općinski načelnik |
| 5. | Plan vježbi civilne zaštite za 2024. godinu | Općinski načelnik | Općina  | Prosinac 2023. | Općinski načelnik |
| 6. | Analiza stanja sustava civilne zaštite za 2023. godinu | Općinsko vijeće | Općina  | Prosinac 2023. | Općinsko vijeće |
| 7. | Plan razvoja sustava civilne zaštite za 2024. godinu s trogodišnjim financijskim učincima | Općinsko vijeće | Općina  | Prosinac 2023. | Općinsko vijeće |

**2.1. Vođenje i ažuriranje baze podataka o pripadnicima, sposobnostima i resursima operativnih**

 **snaga sustava civilne zaštite**

Općina Kalnik osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite (Pravilnik o vođenju evidencije pripadnika operativnih snaga sustava civilne zaštite („Narodne novine“ broj 75/16).

Evidencija se ustrojava za:

* članove Stožera civilne zaštite,
* povjerenike i zamjenike povjerenika civilne zaštite,
* koordinatore na lokaciji,
* pravne osobe od interesa za sustav civilne zaštite.

Općina Kalnik dužna je podatke o vrstama i broju pripadnika operativnih snaga zaprimljene od strane operativnih snaga i podatke koje su u obvezi izraditi samostalno dostaviti Koprivničko-križevačkoj županiji te u MUP – Ravnateljstvo civilne zaštite – Područni ured civilne zaštite Varaždin – Služba civilne zaštite Koprivnica, sukladno Pravilniku o vođenju evidencija pripadnika operativnih snaga sustava civilne zaštite ("Narodne novine“ broj 75/16).

Kontakt podatke (adrese, fiksni i mobilni telefonski brojevi) u planskim dokumentima potrebno je kontinuirano ažurirati.

NOSITELJ: Općina Kalnik

IZRAĐIVAČ: Jedinstveni upravni odjel

ROK: Prosinac 2023. godine

**3. OPERATIVNE SNAGE** **SUSTAVA CIVILNE ZAŠTITE**

**3.1. Stožer civilne zaštite**

Članovi Stožera civilne zaštite Općine Kalnik održavati će redovne sjednice kako bi se pravovremeno izvršile zadaće koje proizlaze iz Zakona u sustavu civilne zaštite i programa koje donosi Vlada Republike Hrvatske vezano za protupožarnu i turističku sezonu.

Aktivnosti vezane za COVID-19 će se provoditi u skladu sa epidemiološkom situacijom u 2023. godini.

* Upoznati s Procjenom rizika od velikih nesreća iz 2022. godine

NOSITELJ: Općina Kalnik, Stožer civilne zaštite

IZVRŠITELJ: Općinski načelnik, načelnik Stožera civilne zaštite

ROK: Lipanj 2023. godine

* Upoznati s Planom djelovanja civilne zaštite iz 2023. godine

NOSITELJ: Općina Kalnik, Stožer civilne zaštite

IZVRŠITELJ: Općinski načelnik, načelnik Stožera civilne zaštite

ROK: Prosinac 2023. godine

* Pripremiti i održati vježbu operativnih snaga sustava civilne zaštite

NOSITELJ: Općina Kalnik

IZVRŠITELJ: Stožer civilne zaštite, upravljačka skupina i operativne snage sustava civilne zaštite

ROK: Sukladno donesenom Planu vježbi civilne zaštite

* Donošenje Odluke o imenovanju koordinatora na lokaciji

NOSITELJ: Općina Kalnik, Stožer civilne zaštite

IZVRŠITELJ: Načelnik Stožera civilne zaštite

ROK: Ožujak 2023. godine

* Evidencija članova Stožera civilne zaštite, ažuriranje osobnih podataka

NOSITELJ: Općina Kalnik

IZVRŠITELJ: Jedinstveni upravni odjel

ROK: Kontinuirano tijekom godine

**3.2. Operativne snage vatrogastva**

Vatrogastvo na području Općine Kalnik je najvažnija temeljna snaga sustava zaštite i spašavanja čiji je cilj učinkovitim djelovanjem sudjelovati u provedbi preventivnih mjera zaštite od požara i tehnoloških eksplozija, gašenja požara i spašavanja ljudi i imovine, pružanja tehničke pomoći pri raznim vrstama ugroza prilikom katastrofa i velikih nesreća.

U cilju spremnosti i brzog djelovanja operativnih snaga vatrogastva u 2023. godini na području Općine Kalnik potrebno je kontinuirano i po potrebni usklađivati Plan zaštite od požara Općine Kalnik.

U planu su i sljedeće aktivnosti:

* kontinuirano usklađivati Plan uzbunjivanja dobrovoljnih vatrogasnih društava,
* provođenje preventivnih mjera: dežurstva i ophodnje svih društava posebice u vrijeme paljenja trave, korova i “uskrsnih krjesova“,
* opremati društva u skladu s Pravilnikom o minimumu tehničke opreme i sredstava vatrogasnih postrojbi („Narodne novine“ broj 43/95, 91/02),
* provoditi osposobljavanje i usavršavanje vatrogasnih kadrova putem teorijske nastave, praktičnim, kondicijskim i tjelesnim vježbama,
* donošenje Financijskog plana i Godišnjeg programa rada,
* provjera ispravnosti postojeće opreme i vozila te nabava nove potrebne opreme,
* organizacija natjecanja,
* sudjelovanje na raznim natjecanjima za sve uzraste,
* sudjelovanje u vježbama prema godišnjem Planu vježbi civilne zaštite.

NOSITELJ: Općina Kalnik, VZO Kalnik, DVD Kalnik

IZVRŠITELJ: VZO Kalnik, DVD Kalnik

ROK: Prosinac 2023. godine

**3.3. Hrvatski Crveni križ – Gradsko društvo Crvenog križa Križevci**

Gradsko društvo Crvenog križa Križevci nastavit će sa pripremama za djelovanje u katastrofama i izvanrednim situacijama. Nastavit će se edukacije instruktora interventnog tima te osposobljavanje sadašnjih volontera u Gradskom interventnom timu i novih članova interventnog tima GDCK Križevci te daljnje opremanje članova tima sukladno potrebama i osiguranim sredstvima.

Posebno se računa na angažman više volontera. Za nove članove, volontere, organizirati će se tečaj, a svaki član interventnog tima usvojit će osnovna znanja iz prve pomoći, psihosocijalne podrške, sigurnosti i samozaštite te komunikacije. Zatim će se i sadašnji i novi volonteri, prema vlastitim mogućnostima i željama, specijalizirati iz nekog od područja: prve pomoći (napredna obuka), procjene situacije, poslova službe traženja, organizacije prihvata i smještaja ili osiguranja pitke vode i minimalnih higijenskih uvjeta, što i jest uloga Crvenog križa u sustavu zaštite i spašavanja.

Uloga Crvenog križa u sustavu civilne zaštite podrazumijeva sljedeće poslove: edukacije interventnih timova za djelovanje u izvanrednim situacijama; procjenu situacije, podizanje naselja, organizaciju prihvata i smještaj stradalih; psihosocijalnu pomoć i podršku stradalima; prvu pomoć kao nadopunu stručnim medicinskim ekipama; prijem i raspodjelu humanitarne pomoći; osiguranje pitke vode.

U slučaju velikih incidenata i katastrofa na koje lokalna zajednica ne može adekvatno odgovoriti, educirani interventni timovi i raspoloživa oprema se mobiliziraju iz drugih društava i nacionalnog društva

Hrvatskog Crvenog križa i šalju u pomoć na pogođeno područje.

Gradsko društvo Crvenog križa Križevci sudjelovati će u vježbi civilne zaštite Općine Kalnik.

NOSITELJ: Gradsko društvo Crvenog križa Križevci

IZVRŠITELJ: Gradsko društvo Crvenog križa Križevci

ROK: Prosinac 2023. godine

**3.4. Hrvatska gorska služba spašavanja – Stanica Koprivnica**

Hrvatska gorska služba spašavanja – Stanica Koprivnica je žurna javna služba koja temeljem više zakona djeluje u području prioritetnih i neodgodivih potreba građana (sigurnost, zaštita i spašavanje ljudskih života) i koja je dužna osigurati pripravnost, hladni pogon i raspoloživost ljudi i opreme 24 sata dnevno, 365 dana u godini, redovito održavanje znanja i sposobnosti stručnost pripadnika u vrlo zahtjevnoj, visoko rizičnoj i odgovornoj aktivnosti.

Aktivnosti Hrvatske gorske službe spašavanja – Stanice Koprivnica u 2023. godini, provodit će se sukladnu Planu rada i Programu aktivnosti koji obuhvaća zadaće održavanja spremnosti i obuke, licenciranja i produživanja licenci za gorske spašavatelje, preventive, međunarodne suradnje i opremanja Stanice. Program je sačinjen na osnovi Pravilnika o obuci pripadnika Gorske službe spašavanja, predviđenog kalendara aktivnosti i dr., a temelji se na Zakonu o Hrvatskoj gorskoj službi spašavanja („Narodne novine“ broj 79/06 i 110/15).

Za aktivnosti predviđene godišnjim planom rada i programom aktivnosti Hrvatske gorske službe spašavanja – Stanice Koprivnica, postoji zakonska obveza za osiguravanje sredstava za redovan rad, akcije spašavanja, obuku i edukacije, intervencije na nepristupačnim terenima, opremanje, preventivnu aktivnost, međunarodnu suradnju i uređenje neophodne infrastrukture.

Ciljevi Hrvatske gorske službe spašavanja – Stanice Koprivnica u 2023. godini su:

* primiti jednog do dva člana te ih pravilno usmjeriti i omogućiti im školovanje,
* članove osposobiti za što više vrsta akcija spašavanja i licencirati za specijalne zadatke,
* razvijati organizacijske i druge sposobnosti do razine preuzimanja i vođenja svih tipova akcija spašavanja,
* osposobiti sve pripadnike gorske službe spašavanja za usklađeno djelovanje s ostalim organizacijama i resursima u sustavu Ravnateljstva civilne zaštite i drugih javnih službi koje posredno ili neposredno sudjeluju u akcijama spašavanja,
* održavanje potrebnih znanja i sposobnosti pripadnika Stanice, kao i stavljanje Stanice kao cjeline u realne uvjete, kroz koje se Stanica provjerava, ali se postiže i uigranost i razvija neophodan timski rad,
* osigurati specijalističko usavršavanje i usavršavanje za instruktore te školovanje rukovodećeg kadra.

Hrvatska gorska služba spašavanja – Stanica Koprivnica sudjelovati će u vježbi civilne zaštite Općine Kalnik.

NOSITELJ: Hrvatska gorska služba spašavanja – Stanica Koprivnica

IZVRŠITELJ: Hrvatska gorska služba spašavanja – Stanica Koprivnica

ROK: Prosinac 2023. godine

**3.5. Povjerenici civilne zaštite i njihovi zamjenici**

* Upoznati s Procjenom rizika od velikih nesreća iz 2022. godine

NOSITELJ: Općina Kalnik, Stožer civilne zaštite

IZVRŠITELJ: Općinski načelnik, načelnik Stožera civilne zaštite

ROK: Svibanj 2023. godine

* Upoznati s Planom djelovanja civilne zaštite iz 2023. godine

NOSITELJ: Općina Kalnik, Stožer civilne zaštite

IZVRŠITELJ: Općinski načelnik, načelnik Stožera civilne zaštite

ROK: Prosinac 2023. godine

* Osposobljavanje povjerenika civilne zaštite i njihovih zamjenika

NOSITELJ: Općina Kalnik

IZVRŠITELJ: MUP – Ravnateljstvo civilne zaštite

ROK: Kontinuirano tijekom 2023. godine

* Sudjelovanje na vježbi operativnih snaga sustava civilne zaštite

NOSITELJ: Općina Kalnik

IZVRŠITELJ: Stožer civilne zaštite, upravljačka skupina i operativne snage sustava civilne zaštite

ROK: Sukladno donesenom Planu vježbi civilne zaštite

* Evidencija povjerenika i zamjenika povjerenika, ažuriranje osobnih podataka

NOSITELJ: Općina Kalnik

IZVRŠITELJ: Jedinstveni upravni odjel

ROK: Kontinuirano tijekom godine

**3.6. Koordinatori na lokaciji**

Ovisno o specifičnostima izvanrednog događaja načelnik Stožera civilne zaštite Općine Kalnik određuje koordinatora i upućuje na lokaciju sa zadaćom koordiniranja djelovanja različitih operativnih snaga sustava civilne zaštite i komuniciranja sa Stožerom tijekom trajanja poduzimanja mjera i aktivnosti na otklanjanju posljedica izvanrednog događaja.

Stožer civilne zaštite Općine Kalnik nakon zaprimanja obavijesti o velikoj nesreći ili katastrofi odmah po saznanju mobilizira koordinatora na lokaciji i upućuje ga na mjesto incidenta prije dolaska operativnih snaga.

* Upoznati s Procjenom rizika od velikih nesreća iz 2022. godine

NOSITELJ: Općina Kalnik, Stožer civilne zaštite

IZVRŠITELJ: Općinski načelnik, načelnik Stožera civilne zaštite

ROK: Svibanj 2023. godine

* Upoznati s Planom djelovanja civilne zaštite iz 2023. godine

NOSITELJ: Općina Kalnik, Stožer civilne zaštite

IZVRŠITELJ: Općinski načelnik, načelnik Stožera civilne zaštite

ROK: Prosinac 2023. godine

* Sudjelovanje na vježbi operativnih snaga sustava civilne zaštite

NOSITELJ: Općina Kalnik

IZVRŠITELJ: Stožer civilne zaštite, upravljačka skupina i operativne snage sustava civilne zaštite

ROK: Sukladno donesenom Planu vježbi civilne zaštite

* Evidencija koordinatora na lokaciji, ažuriranje osobnih podataka

NOSITELJ: Općina Kalnik

IZVRŠITELJ: Jedinstveni upravni odjel

ROK: Kontinuirano tijekom godine

**3.7. Pravne osobe od interesa za sustav civilne zaštite**

* Donijeti novu odluku o određivanju pravnih osoba od interesa za sustav civilne zaštite Općine Kalnik, na temelju prethodne suglasnosti Službe civilne zaštite Koprivnica, a sukladno odredbama i rezultatima Procjene rizika od velikih nesreća Općine Kalnik iz 2022. godine

NOSITELJ: Općina Kalnik, Općinsko vijeće

IZVRŠITELJ: Općinsko vijeće

ROK: Svibanj 2023. godine

Sukladno točki 5. Pravilnika o nositeljima, sadržaju i postupcima izrade planskih dokumenata u civilnoj zaštite te načinu informiranja javnosti u postupku njihovog donošenja („Narodne novine“ broj 66/21) pravne osobe koje su odlukom Općinskog vijeća određene od interesa za sustav civilne zaštite dužne su izraditi operativni plan civilne zaštite. Pravne osobe operativnim planom razrađuju tko će provesti zadaće, kada, prije, za vrijeme ili neposredno nakon velike nesreće i katastrofe, s kojim resursima te tko je za organiziranje snaga i provođenja zadaća odgovoran.

Udruge građana nisu u obvezi izradi vlastiti operativni plan.

Sukladno potrebi pretpostavljenog izvanrednog događaja, pravne osobe od interesa za sustav civilne zaštite Općine Kalnik sudjeluju u vježbi civilne zaštite Općine Kalnik.

* Upoznati s Planom djelovanja civilne zaštite iz 2023. godine

NOSITELJ: Općina Kalnik, Stožer civilne zaštite

IZVRŠITELJ: Općinski načelnik, načelnik Stožera civilne zaštite

ROK: Prosinac 2023. godine

* Evidencija pravnih osoba od interesa za sustava civilne zaštite, ažuriranje osobnih podataka

NOSITELJ: Općina Kalnik

IZVRŠITELJ: Jedinstveni upravni odjel

ROK: Kontinuirano tijekom godine

**4. SUSTAV UZBUNJIVANJA GRAĐANA**

Cilj: uspostava sustava uzbunjivanja. U organizaciji sustava civilne zaštite u Općini Kalnik, pored ostalih subjekata, telekomunikacijska podrška, odnosno sustav veza u kriznim situacijama, pokazao se važnim čimbenikom kvalitetnog sustava zaštite i spašavanja, stoga je potrebno nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa, te provjeriti čujnost sirena na području Općine Kalnik.

IZVRŠITELJI: Ravnateljstvo civilne zaštite – Područni ured civilne zaštite Varaždin – Služba civilne zaštite Koprivnica, VZO Kalnik, DVD Kalnik, Općina Kalnik

ROK: Kontinuirano tijekom godine

**5. EDUKACIJA STANOVNIŠTVA**

Cilj: podizanje razine svijesti građana kao sudionika sustava civilne zaštite. Katastrofe, kao specifična krizna stanja, javljaju se kada nesreće ili krize uzrokovane prirodnim silama ili ljudskom aktivnošću (utjecajem na okoliš, tehnologijom) djeluju na ljude u tolikoj mjeri da ugroženo stanovništvo nije u mogućnosti kontrolirati tijek događaja i uspješno se nositi s nanesenim udarima, gubicima i štetama. Učestalost i ozbiljnost katastrofa u mnogome se može smanjiti ili ublažiti njihove posljedice ako se posveti veća pozornost predviđanju, promatranju i planiranju načina pomoći kao i općoj pripravnosti za adekvatni odgovor na krizu, odnosno katastrofu ukoliko se ona dogodi.

Potrebno je kontinuirano provoditi upoznavanje građana sa sadržajem planova zaštite putem javnih rasprava te putem službene web stranice Općine Kalnik, te izrađivati i distribuirati stanovništvu potrebne naputke (letke) o postupanju u slučaju velikih epidemija, nesreća i katastrofa.

IZVRŠITELJI: Općina Kalnik, Stožer civilne zaštite

ROK: Kontinuirano tijekom godine

**6. FINANCIRANJE SUSTAVA CIVILNE ZAŠTITE**

Cilj: racionalno, funkcionalno i učinkovito djelovanje sustava civilne zaštite. Sukladno odredbama Zakona o sustavu civilne zaštite, izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga sustava civilne zaštite.

**Tablica 2. Planirano financiranje sustava civilne zaštite prema Proračunu Općine Kalnik**

**za 2023. godinu i projekcijama za 2024. i 2025. godinu**

|  |  |  |  |  |
| --- | --- | --- | --- | --- |
| RED. BR. | KORISNICI – OPERATIVNE SNAGE SUSTAVA CIVILNE ZAŠTITE | PLAN ZA 2023. | PROJEKCIJA ZA 2024. | PROJEKCIJA ZA 2025. |
| 1. | Vatrogastvo i civilna zaštita | 13.500,00 | 13.500,00 | 13.500,00 |
| 2. | Hrvatska gorska služba spašavanja – Stanica Koprivnica | 2.000,00 | 2.000,00 | 2.000,00 |
| 3.  | Hrvatski Crveni križ, Gradsko društvo Crvenog križa Križevci | 2.200,00 | 2.200,00 | 2.500,00 |
| UKUPNO (EUR) | 17.700,00 | 17.700,00 | 18.000,00 |

**7. SURADNJA NA PODRUČJU CIVLNE ZAŠTITE**

Cilj: razmjenom iskustava, podataka, znanja i vještina sa odgovarajućim institucijama postići podizanje razine sigurnosti civilnog stanovništva, imovine te eko-sustava. U okviru Općine Kalnik i šire, potrebno je kontinuirano razrađivati i usklađivati mjere i aktivnosti sudionika sustava civilne zaštite, dogovarati zajedničko djelovanje i pružanje međusobne pomoći u skladu sa pozitivnim pravnim propisima.

Nastaviti suradnju sa Službom civilne zaštite Koprivnica u cilju jačanja i usavršavanja operativnih i drugih snaga sustava civilne zaštite na području Općine Kalnik.

**8. ZAKLJUČAK**

Donošenjem Zakona o sustavu civilne zaštite („Narodne novine“ broj 82/15, 118/18, 31/20, 20/21, 114/22) i zakonskih akata proizlaze zadaće i okvirna dinamika provođenja poslova u sustavu civilne zaštite Općine Kalnik.

U 2023. godini pokazuje se potrebnim nastaviti aktivni rad u usklađenju i unaprjeđenju sustava civilne zaštite Općine Kalnik i to posebice sljedećim aktivnostima:

* ažuriranje postojećih planskih dokumenata,
* osposobljavanje i opremanje operativnih snaga sustava civilne zaštite,
* ažuriranje podataka o operativnim snagama u sustavu civilne zaštite,
* osiguravanje planiranih proračunskih sredstva za organizaciju i razvoj sustava civilne zaštite.

**9. ZAVRŠNA ODREDBA**

Plan razvoja sustava civilne zaštite na području Općine Kalnik za 2023. godinu s trogodišnjim financijskim učincima objavit će se u „Službenom glasniku Koprivničko-križevačke županije“.

**OPĆINSKO VIJEĆE OPĆINE KALNIK**

KLASA: 240-01/22-01/04

URBROJ: 2137-23-22-3

Kalnik, 28. prosinca 2022.

PREDSJEDNICA:

Olinka Gjigaš